**Základná škola s materskou školou , Komenského 3, 919 04 Smolenice**

 **SPRÁVA O VÝCHOVNO-VZDELÁVACEJ ČINNOSTI , JEJ VÝSLEDKOCH**

 **A PODMIENKACH MŠ ZA ŠK. ROK 2022/2023**

**ZÁKLADNÉ IDENTIFIKAČNÉ ÚDAJE**

Názov školy: Základná škola s materskou školou

Adresa školy: Komenského 3 , 919 04 Smolenice

Tel. kontakt : 033 5586 161

E-mail: mssmolenice@gmail.com

Webová stránka : [www.zssmolenice.edupage.org](http://www.zssmolenice.edupage.org)

Vedúci zamestnanci: Mgr. Magdaléna Eliášová – riaditeľka ZŠ s MŠ

 Mgr. Adela Branišová – zástupkyňa riaditeľky školy pre MŠ

 Katarína Štibraná – vedúca školskej jedálne

Zriaďovateľ: Obec Smolenice – Obecný úrad

Sídlo: SNP 52 , 919 04 Smolenice

Tel. kontakt : 033 5571 100

Webová stránka : [www.smolenice.com](http://www.smolenice.com)

Údaje o Rade školy : Rada školy má 11 členov.

 Predsedníčkou je Ing. Gabriela Piecková

 MŠ zastupuje Dominika Petrovičová – pedagogický zamestnanec

 Zástupcom rodičov detí je Ing. Mária Bednarovská

Poradné orgány MŠ :

Rada rodičov – 5 členov / 1 rodič z každej triedy /. Predsedom Rady rodičov je Ing. Mária Bednarovská.

Pedagogická rada – 12 členov / 10 učiteliek a 2 pedagogické asistentky /. Predsedom PR je Mgr. Adela Branišová – zástupkyňa riaditeľky ky školy pre MŠ. Počas roka sa uskutočnili 4 zasadnutia prezenčnou formou.

Metodické združenie : 12 členov / 10 učiteliek a 2 pedagogické asistentky /. Predsedom MZ je Zuzana Hirnerová. Počas roka sa uskutočnili štyri zasadnutia prezenčnou formou.

**ÚDAJE O ZAMESTNANCOCH MŠ**

V MŠ pracuje kvalifikovaný personál. Všetci zamestnanci spĺňajú kvalifikačné predpoklady.

Pedagogickí zamestnanci: Mgr. Adela Branišová – zástupkyňa pre MŠ , učiteľka

 Zlata Vizváryová – učiteľka

 Zuzana Hirnerová – učiteľka

 Mária Koleňáková – učiteľka

 Dominika Petrovičová – učiteľka

 Zuzana Nováková – učiteľka

 Bc. Eva Holešová – učiteľka

 Mgr. Natália Slobodová - učiteľka

 Mgr. art. Barbora Labudová - učiteľka

 Katarína Bittarovská – učiteľka

 Mgr. Lucia Jursová – pedagogická asistentka

 Bc. Kristína Rábarová – pedagogická asistentka

Nepedagogickí zamestnanci: Mária Bohunická - účtovníčka

 Alena Skalická - upratovačka

 Helena Kulíšková – upratovačka

**ÚDAJE O DEŤOCH**

|  |  |  |  |
| --- | --- | --- | --- |
| Trieda | Vek detí | Stav k 15.9.2022 | Stav k 30.6.2023 |
| Chrobáčiky | 3 ročné deti |  18 |  21 |
| Motýliky | 3 – 4 ročné deti |  23 |  22 |
| Žabky | 4 ročné deti |  21 |  22 |
| Včielky | 5 – 6 ročné deti |  21 |  21 |
| Mravce | 5 – 6 ročné deti |  22 |  22 |
| Spolu |  |  105 |  108 |

Počet detí prijatých do 1. ročníka ZŠ : 38

Počet detí pokračujúcich v plnení povinného predprimárneho vzdelávania: 5

Počet prijatých prihlášok do MŠ : 46

Počet prijatých detí v šk. roku 2023/2024 : 35 k 15.9.2023

Počet neprijatých detí v šk. roku 2023/2024 : 9

Počet detí plniacich povinné predprimárne vzdelávanie v šk. roku 2023/2024 : 38

Celkový počet detí v MŠ v šk. roku 2023/2024 : 103

Počas šk. roku 2022/ 2023 sa výchovno-vzdelávacia činnosť uplatňovala v našej MŠ so zreteľom na nasledovné dokumenty:

1. Štátny vzdelávací program pre predprimárne vzdelávanie v materskej škole
2. Školský vzdelávací program našej MŠ Spoznávaj a chráň
3. Vyhláška Ministerstva školstva SR č. 306/2008 Z. z. o materskej škole
4. Zákon č. 245/2008 Z. z. o výchove a vzdelávaní / školský zákon / a o zmene a doplnení niektorých zákonov v znení neskorších predpisov
5. Zákon č. 209/2019 Z. z. , ktorým sa mení a dopĺňa zákon č. 245/2008 Z. z. o výchove a vzdelávaní / školský zákon / a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
6. Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov
7. Zákon č. 597/ 2003 Z. z. o financovaní základných škôl, stredných škôl a školských zariadení
8. Zákon č. 71/1967 Zb. o správnom konaní / správny poriadok / v znení neskorších predpisov

 Počas tohto šk. roka prebehla v materskej škole komplexná inšpekcia , ktorá sa zaobišla bez následných opatrení.

Počas šk. roka 2022/2023 sme sa zamerali na 3 kľúčové oblasti, ktoré chceme u detí rozvíjať:

1. Rozvíjanie kladného vzťahu k prírode a spoznávanie našej obce formou turistických vychádzok
2. Rozvíjanie manuálnych zručností a technickej gramotnosti
3. Efektívne využitie inkluzívneho tímu v prostredí MŠ
4. Do výchovno-vzdelávacej činnosti sme zahrnuli pravidelné turistické vychádzky do lesoparku pod Smolenickým zámkom, na vrch Molpír, do doliny Hlboča. Pre deti z predškolských tried sme zorganizovali koncoročný výlet – pešiu turistiku s následnou návštevou jaskyne Driny. Deti navštívili počas roka Hasičskú zbrojnicu, Dom seniorov, Včelovinu, Smolenický zámok, Múzeum Molpír a iné známe budovy v obci. V stredu sa uskutočňovali Ekostredy – aktivity na ochranu  prírody / zber papiera , čistenie rybníka, vysádzanie kvietkov..../
5. Do výchovno-vzdelávacej činnosti sme zaradili viac praktických činností na rozvoj manuálnych zručností detí – navliekanie , zapínanie a odopínanie gombíkov, zaväzovanie šnúrok, vyšívanie na plastové podložky....

2 krát mesačne sa konal krúžok Technika hrou – deti sa špeciálnou didaktickou formou oboznamovali s postupom vyrábania jednoduchých predmetov z dreva, učili sa bezpečnosti pri práci, šetreniu materiálom – rozvíjali si technickú gramotnosť a manuálnu zručnosť pri práci s jednoduchým detským náradím

1. Vo výchovno-vzdelávacej činnosti nám pomáhali dve pedagogické asistentky – na začiatku šk. roka pomáhali novoprijatým deťom s ľahšou adaptáciou na prostredie MŠ, boli nápomocné pri edukačných aktivitách vo všetkých triedach, pomáhali s organizáciou akcií, vykonávali ranný filter ráno v šatni, venovali sa individuálne deťom, ktoré to potrebovali , posilnili pedagogický dozor pri hromadných akciách ....

**SILNÉ A SLABÉ STRÁNKY MATERSKEJ ŠKOLY**

Medzi silné stránky MŠ patria:

1. Výhodná poloha budovy MŠ
2. Súčasť ZŠ – aktívna spolupráca
3. Kvalifikovanosť zamestnancov
4. Záujem zo strany rodičov o umiestnenie detí do MŠ
5. Vzdelávanie pedagogických a odborných zamestnancov
6. Vlastný školský podporný tím
7. Efektívne využívanie interaktívnej tabule
8. Implementácia nových metód a foriem vo výchovno-vzdelávacom procese
9. Efektívne využitie moderných edukačných pomôcok
10. Spolupráca s rodičmi
11. Školský dvor a ihrisko
12. Doba prevádzky / 6:00 – 17:00 /
13. Využitie telocviční ZŠ počas nepriaznivého počasia
14. Zapájanie sa do projektov / Školské ovocie, Národný projekt – Pomáhajúce profesie v edukácii detí a žiakov , Technická škôlka../
15. Ochotný a flexibilný personál MŠ
16. Účasť na obecných akciách

Medzi slabé stránky MŠ patria:

1. Havarijný stav umyvární
2. Stiesnené priestory vstupnej šatne
3. Chýba bezbariérový prístup / kočíky /
4. Havarijný stav podláh v celej MŠ
5. Stiesnené priestory WC pre zamestnancov – 1 WC pre 14 zamestnancov
6. Chýbajúce vlastné ihrisko pre MŠ

**MATERIÁLNE PODMIENKY MATERSKEJ ŠKOLY**

Materiálne vybavenie vo všetkých triedach je postačujúce, je pravidelne dopĺňané podľa aktuálnych potrieb a so zreteľom na finančné prostriedky a závažnosť požiadaviek.

Momentálne sa v MŠ nachádza 5 tried, 1 samostatná spálňa. V triede najmladších detí je vyčlenený priestor na spanie – 20 detských postieľok s novými matracmi. V troch triedach sa počas spánku rozkladajú stohovateľné ležadlá. Hygienu deťom zabezpečujú 4 umyvárky s detskými WC zariadeniami, umývadlami alebo hrantíkmi – tie nespĺňajú hygienické požiadavky , sú zastaralé a nedajú sa dôkladne vyčistiť. Staršie WC zariadenia sú často nefunkčné, neustále sa opravujú, 3 sa vymenili za nové. Deti sa obliekajú a vyzliekajú v malom priestore šatne – ráno pred 8:00 hod. sa tam rodičia s deťmi tlačia. Stravovanie detí prebieha v priestoroch školskej jedálne , deti z MŠ v nej majú vyčlenený vlastný priestor na stravovanie.

Naša MŠ disponuje modernými edukačnými pomôckami. Všetky triedy MŠ disponujú interaktívnymi tabuľami, čo vo veľkej miere prispelo k modernizácii výchovno-vzdelávacej činnosti. Zakúpili sme prenosnú digitálnu tabuľu a množstvo didaktických pomôcok. Pravidelne sa dokupovali hračky, výrobky z dreva na dotváranie , knižky, CD ,spoločenské hry, kreatívne potreby, športové potreby...

V tomto šk. roku sa nám podarilo sprístupniť internetové pokrytie do všetkých tried, čo nám skvalitnilo výchovno-vzdelávaciu činnosť. Od februára sa nám podarila spustiť platforma Edupage – umožnila nám rýchlu a efektnú komunikáciu medzi učiteľkami a rodičmi. Stará farebná tlačiareň sa vymenila za novú.

Počas letných prázdnin prebehla v MŠ výmena starej elektroinštalácie a starých svietidiel. Vymaľovali sa priestory šatne, kabinetu pre učiteľky, kabinetu pre upratovačky a tri triedy. Ďalšia časť rekonštrukčných prác je plánovaná počas zimných prázdnin.

**AKTIVITY A PREZENTÁCIA NA VEREJNOSTI**

Počas šk. roka 2022/2023 naša MŠ organizovala nasledovné akcie:

* Vystúpenie sokoliara a dravých vtákov
* Tekvičková slávnosť a súťaž o najchutnejší jablkový koláč
* Návšteva výstavy ovocia, zeleniny a hydiny v KD
* Besiedky pre starých rodičov v triedach
* Vystúpenie pre starších občanov v Dome seniorov v obci
* Ples príšeriek
* Návšteva miestneho cintorína – spomienka na zosnulých
* Divadelné predstavenie Dobrý deň pán učiteľ
* Preventívny program pre predškolákov s policajtami
* Mikuláš v MŠ
* Tvorivé dielničky – vianočné
* Vianočné besiedky
* Divadelné predstavenie O Polepetkovi
* Karneval
* Sférické kino
* Divadelné predstavenie Naša Zem
* Návšteva ZŠ
* Deň Zeme
* Fotografovanie detí / 2 krát ročne /
* Tvorivé dielničky – veľkonočné
* Vystúpenie ku Dňu matiek v obci
* Oslava MDD
* Škôlkarska olympiáda
* Divadelné predstavenie Ako žijú mravce
* Memoriál Petra Opalka v obci
* Akcia s hasičmi a mnoho iných

Naša MŠ počas celého šk. roka aktívne spolupracovala so zákonnými zástupcami detí – počas šk. roka sa uskutočnilo 1 plenárne RZ, 1 konzultačné RZ a 2 konzultačné RZ v triede predškolákov. Spolupracovali sme so ZŠ rôznymi projektami a akciami, s rôznymi inštitúciami v obci a so zriaďovateľom na akciách organizovaných obcou.

V Smoleniciach dňa 8.10.2023 Mgr. Adela Branišová

 zástupkyňa riaditeľky školy pre MŠ